Ha Május akkor Sümeg?!

Kulcsember képzés Kovács Zoltánnal a Czentlaki Ágon

Ezúton szeretnénk megragadni az alkalmat, hogy megköszönjük a Czentlaki házaspárnak, hogy ilyen élményekben, feltöltődésben lehetetett részünk. Kovács Zoltán elnök úrnak pedig azt, hogy elfogadta a meghívást, hogy az előadásokon kívül is velünk tartott és olyan lendülettel, élvezettel, de nemes egyszerűséggel adta át nekünk tudását,élet tapasztalatait, amivel egy életre megalapozhattuk a gondolatainkat és sikereinket.

Előadásai alatt rádöbbenhettünk arra, hogy képesek vagyunk nagyon túlbonyolítani ezt az üzletet. Most már tudjuk, hogy a Biocom üzlet egyszerű. Nem könnyű, hanem egyszerű!!!

A Hálózatalapító beszélt az életútjáról is, melyben hangsúlyozta, hogy áldozatokat kell hozni ahhoz, hogy az ember azt tegye, amit szeret és sikeressé váljon az életben! Elmesélte, hogy milyen új szokásokat alakított ki, hogyan gondolkodott és hogyan segítette sikerhez azokat az embereket, akik szintén egy szabad életet képzeltek el maguknak.

Tanultunk még üzleti hozzáállásról, a belső inspiráció és a motiváció közti különbségekről, arról, hogy hogyan indítsunk el egy új munkatársat úgy, hogy mindenképp az előnyökön legyen a hangsúly. Rá döbbentett minket arra, hogy a jövőnk egy tiszta lap. Viszont ezt a lapot csak mi tudjuk kiszínezni és ha változásokat szeretnénk elérni a jövőnkben, akkor mást kell tennünk, mint eddig. Ennyire egyszerű a képlet. Úgy gondolom és írhatom le mindannyiunk nevében, hogy az Elnök úr, szívét és a lelkét is beleadta előadásaiba. Az eredmény, egy még jobban összekovácsolódott Czentlaki Ág és köztük olyan kulcsemberek, akik most már tudják, hogy nagyon jó helyen vannak.

Ágvezetőink Czentlaki Zoltán és Beatrix mindent megtettek azért, hogy a három nap alatt mi maximális kényelemben részesüljünk és a tónus szintünk még sosem látott magasságokat érjen el. Köszönjük az ebédet a Várcsárdában az első napon! Köszönjük a Sümegi Püspöki Palota pincéjében megtartott borkóstolót , mely alatt igazán összerezgett a csapat. Köszönjük Tóth Zsizsinek és Jámbor Gábornak , akik szintén hozzájárultak ahhoz, hogy teljes legyen az élmény és köszönet a Demeter házaspárnak a szünet alatt szervírozott fantasztikus pogácsákért! Köszönjük a szervezést és köszönünk mindent, amit ebbe a három napba beletettetek! Hálásak vagyunk nektek!

Remélem, hogy át tudtam legalább egy kicsit adni a Czentlaki ág kulcsember képzésének a hangulatát. Gyönyörű történelmi környezet,a Hotel Kapitány kényelme,lendület ,tudás, stabil üzleti háttér,elkötelezett hiteles vezetők és egy jó csapat. Szeretném, ha tudnátok, hogy nagyon jó helyen vagyunk és igazán büszkék lehetünk magunkra és a cégre egyaránt. Jó érzés ide tartozni! Hajrá BIOCOM hajrá Czentlaki Ág!

Tudósítóink: Szentpáli Elena és Krizsán László

A kulcsember képzésen a csapat (helyhiány miatt) 66 fővel képviselte magát. Mindenki saját gondolatát, érzéseit leírta egy papírlapra és ezeket átadtuk Vezetőinknek. A sok élmény dús beszámolóból néhányat átadunk Nektek is!

**KROKKER SÁNDOR HÁLÓZATVEZETŐ:**

A 2 nap feltöltődést, megerősítést adott nekem. Elnök Úr előadásai más megközelítéssel, másként magyarázva világította meg az egyszerű és világos tennivalóinkat. Megerősödtem hitemben, hogy jó helyen vagyok, jó ügyet képviselek. Amit Ágvezetőink tanítanak: megkell tanulni, használni az egyszerűség jegyében a munkamódszereket, pontosan és odafigyelve kell csinálni az üzletet. Köszönöm, hogy ismét itt lehettem, a tanultakat hasznosítani fogom!

**HÁLÓ-VINCZE ILDIKÓ HÁLÓZATVEZETŐ:**

Minden tökéletes volt. Nagyon jól éreztük magunkat. Kovács Zoltán Elnök Úr fantasztikus ember!Egyszerűen, érthetően adta át a tudását. Igaz olyan dolgokat tanított, amit már hallottunk, mégis úgy érzem, sok mindent az üzletről most értettem meg. Élveztük az esti csapatépítő programokat. És ami nagyon boldoggá tett, hogy több kulcsemberem is részt vett a képzésen.

Hálásan köszönjük ezt a két napot nektek Beus és Zoli!

**GURIN KAMILLA 5. SZINTŰ KULCSEMBER:**

Hálás vagyok, ezért képzésért. Úgy érzem, olyan tudást kaptam, amit fogok tudni alkalmazni. Ezzel a tudással, lendülettel vágok neki a nyárnak, tele hittel. Innentől „már csak” csinálni kell!!A személyiségem fejlődését is épp úgy, mint a hálózatépítést. Köszönöm Nektek azt a példát, amit mutattok, inspiráló a személyetek, és köszönöm azt az alázatosságot és kedvességet, ahogy hozzánk fordultok. Ezek miatt külön jó érzés hozzátok tartozni!

**LAKAT ZOLTÁN 4-ES SZINTŰ KULCSEMBER:**

Nagyon sok megerősítést kaptam, hogy a legjobb helyen vagyok! (BIOCOM! CZENTLAKI ÁG!)Kovács Zoltán Elnök Úr előadásairól az a biztonság sugárzott, hogy ez a CÉG még nagyon sokáig stabilan a piacon marad és erre lehet alapozni több generációnak is. Rájöttem, hogy eddig túl bonyolítottam az üzletet. Új lendületet kaptam!!A csapat mint mindig fantasztikus, feltöltődve megyünk haza. Igyekszem ezt a lendületet, pozitív érzést és tudást átadni a munkatársainknak.

**BOHUS JÁNOS HÁLÓZATVEZETŐ:**

Nagyon jó érzéssel töltött el, hogy kulcsemberrel érkeztem a rendezvényre. Izgatottan figyeltem a reakcióit. Jó volt látni, hogyan éli meg ezt a két napot. Nekem most egyszerűsödött le a mélységépítés igazán! Nagyon sok KULCSMONDATOT kaptam, ami befogok építeni a munkámba.

Hálás vagyok nektek ezért a két napért Is! köszönöm

**NAGY-WILHELM NIKOLETT 5-ÖS SZINTŰ KULCSEMBER:**

Sokat tanultam ebben a két napban. Olyan tudást szereztem, amit tudok is hasznosítani a gyakorlati munkámban is. Alig várom, hogy hazamenjek és neki lássak a munkának. Nagyon jó a csapat, vidám társaság és sok élménnyel lettem gazdagabb. Megkaptam a lendületet, amiért jöttem és tele vagyok tervekkel. Köszönök mindent és remélem sok rendezvényen részt tudok majd venni a jövőben is.

**ANGYÓ ISTVÁN 4-ES SZINTŰ KULCSEMBER:**

Nagyon tartalmas és tanulságos volt az elmúlt 2 nap. Hasznos információk gyakorlatban használható tanácsok hangzottak el. A szállodai kiszolgálás, törődés, a programok szuperek voltak. Fantasztikus érzés ebbe a csapatba tartozni.

**DR. POLLÁK ÉVA HÁLÓZATVEZETŐ:**

A pozitív feltöltődés szinte már „kötelező” a képzéseinken, így ebben minden rendben volt.

Az előadások felvezetése és felépítése sok újat hozott, így valóban a leülepedés, megbeszélés után a gyakorlati alkalmazás szükséges. A leges legfontosabb üzenet számomra a HOSSZÚ TÁVÚ ÜZLET. Jó helyen vagyunk és egyre biztosabb vagyok benne, hogy ősszel a NAGYSZINPADRA EZÜST HÁLÓZATVEZETŐKÉNT FOGOK FELMENNI.

**JÁMBOR GÁBOR EZÜST HÁLÓZATVEZETŐ:**

Tónusskála növelő 3 nap volt! Köszönjük, hogy Kovács Zoltán-t felkértétek az előadásra, köszönjük, hogy lehetőséget adtatok ahhoz, hogy közelebb kerüljünk Elnök Úrhoz. Bízom benne, hogy a munkatársak és mi is a leggyorsabban át tudjuk helyezni a gyakorlatba a tanított technikákat.

Köszönjük a vendéglátást és a lehetőséget.

**BERKES VIKTÓRIA 5-ÖS SZINTŰ KULCSEMBER:**

Az elmúlt két napban- a tudásom bővült, élményekben gazdagodtam, elkezdtem elhagyni a komfortzónámat! A Vezetőim ismét lenyűgöztek az Előadóval és a programokkal.

KÖSZÖNET ÉRTE! A CSAPAT FANTASZTIKUS!

**WITZING TIMEA –ZOLTÁN HÁLÓZATVEZETŐ:**

Az elmúlt napokban leginkább arra kaptam megoldást, hogy mit jelent az, hogy „Ne szüttyögj, csináld”- és hogy a BIOCOM-OS hálózatépítés egyszerű. Kaptam példamondatokat, megértettem, miért fontos a CÉLKITŰZÉS és a TERVEZÉS. Mit várhatok el a Kulcsembereimtől, és hogyan tudom őket segíteni és építeni. Egy infózásnak mi a helyes menete és bátrabban ajánljam az ÜZLETET IS, hiszen ez a legjobb „terméke” a cégnek. Igyekszem a csapatomnak, férjemnek átadni a hangulatot, a feelinget is a sok-sok tudás mellett hogy még sikeresebbek lehessünk.

Nagyon köszönöm nektek ezt a 3 napot!

**EGYED GYÖRGYNÉ EZÜST HÁLÓZATVEZETŐ:**

Pozitív feltöltődés!!! Sok dologban megerősített bennünket. Kovács Zoltán Elnök Úr útmutatásai még jobb irányba tereltek bennünket és csapatunkat. (9 fővel vettünk részt a rendezvényen a csapatunkból. ) Köszönet vezetőinknek a szervezésért és a sok önzetlen segítségért. Csapattársaink rezgése is elárulja, mennyire jó a csapat. Jó helyen vagyunk!

**BALOG EVELYN 4-ES SZINTŰ KULCSEMBER:**

Fantasztikus 2 napot élhettem meg. Csodálatos, kellemes, feltöltő és nagyon hasznos volt számomra. Nekem most különösen sokat jelentett itt lenni köztetek ás részesülni ezekből a pozitív rezgésekből, életérzésből. Sok mindenre rávilágított pld. arra is, hogy fontos legyek magamnak. Változtassak a gondolkodásomon még akkor is, ha néha magamat is kényszeríteni kell. (hozzáállásra gondolok)

 A szálloda az ellátás a képzés fenomenális. A meglepetésként kapott Püspöki Palota pince látogatás, borkóstolással egybekötött est pedig olyan értéket képvisel számomra, ami pénzben nem kifejezhető. Köszönöm, hogy részese lehettem. Hálás vagyok mindenért!

KÖSZÖNÖM!

**CZENTLAKI ZOLTÁN ÉS BEATRIX ÁGVEZETŐK:**

Leírhatatlan érzés olyan emberekkel együtt tölteni 3 napot, amilyenek Ti vagytok. Tanulni, fejlődni vágyó emberek, akik azt a tudást, szeretet adjátok tovább , amit Mi adunk át nektek rendezvényeinken! Köszönjük mind a 66 résztvevőnek a Czentlaki Ághoz méltó megjelenést,pontosságot,fegyelmezettséget a Biocom tagokhoz méltó viselkedést. Ennek a csapatnak érdemes szervezni , olyan élményeket adni , amit együtt átélni felejthetetlen. Érdemes olyan előadót hívni, mint Kovács Zoltán Elnök Úr, akinek minden szavát minden rezgését akartátok. Kívánjuk, hogy alkalmazzátok és tanítsátok azokat a gondolatokat, amelyek benneteket és munkatársaitokat még sikeresebbé tehetnek.

MINDENT IS KÖSZÖNÜNK!